ET
23.5.2022
Euroopa Liidu Teataja
C 207/19
Eelotsuse küsimus Kas sisepiiridel piirikontrolli ajutise taaskehtestamise korral vastavalt määruse (EL) 2016/399 (1) III jaotise II peatükis sätestatud tingimustele võib otse 19. juunil 1990. aastal Schengenis allkirjastatud konventsiooni osalisriigi territooriumilt saabuva välismaalase riiki sisenemise keelata kõnealuse määruse artikli 14 alusel sisepiiril tehtava kontrolli käigus, ilma et oleks kohaldatav direktiiv 2008/115/EÜ (2)?
(1) (2)
Euroopa Parlamendi ja nõukogu 9. märtsi 2016. aasta määrus (EL) 2016/399, mis käsitleb isikute üle piiri liikumist reguleerivaid liidu eeskirju (Schengeni piirieeskirjad) (ELT 2016, L 77, lk 1).
Euroopa Parlamendi ja nõukogu 16. detsembri 2008. aasta direktiiv 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (ELT 2008, L 348, lk 98).
Eelotsusetaotlus, mille on esitanud Tribunal du travail de Liège (Belgia) 2. märtsil 2022 – OP versus Commune d’Ans (Kohtuasi C-148/22) (2022/C 207/27) Kohtumenetluse keel: prantsuse Eelotsusetaotluse esitanud kohus Tribunal du travail de Liège Põhikohtuasja pooled Kaebaja: OP Vastustaja: Commune d’Ans Eelotsuse küsimused 1.
Kas nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö (1) saamisel ja kutsealale pääsemisel, artikli 2 lõike 2 punkte a ja b võib tõlgendada nii, et need lubavad avaliku halduse administratsioonil luua täiesti neutraalse halduskeskkonna ning seega keelata veendumustele viitavate tunnuste kandmise kõikidel töötajatel, ükskõik kas nad puutuvad avalikkusega otseselt kokku või mitte? 2.
Kas nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 2 lõike 2 punkte a ja b võib tõlgendada nii, et need lubavad avaliku halduse administratsioonil luua täiesti neutraalse halduskeskkonna ning seega keelata veendumustele viitavate tunnuste kandmise kõikidel töötajatel, ükskõik kas nad puutuvad avalikkusega otseselt kokku või mitte, isegi kui see neutraalne keeld näib puudutavat enamikku naistest ja võib seega kujutada endast varjatud soolist diskrimineerimist?
(1)
ELT 2000, L 303, lk 16.
Eelotsusetaotlus, mille on esitanud Korkein oikeus (Soome) 15. märtsil 2022 – Kopiosto r.y. versus Telia Finland Oyj (Kohtuasi C-201/22) (2022/C 207/28) Kohtumenetluse keel: soome Eelotsusetaotluse esitanud kohus Korkein oikeus Põhikohtuasja pooled Kaebuse esitaja: Kopiosto r.y.
Vastustaja: Telia Finland Oyj